b'\n_START_ARTICLE_\nMasesili\n_START_PARAGRAPH_\nMasesili (latinsko: Masaesyli, gr\xc5\xa1ko: \xce\x9c\xce\xb1\xcf\x83\xce\xb1\xce\xb9\xcf\x83\xcf\x8d\xce\xbb\xce\xb9\xce\xbf\xce\xb9 [Masaisylioi]), anti\xc4\x8dno zahodnonumidijsko berbersko ljudstvo in njihovo kraljestvo. Naseljeni so bili na ozemlju od reke Muluke (sedanja Moulouya) do rta Bougaron v sedanji Al\xc5\xbeiriji. Njihovi najve\xc4\x8dji nasprotniki so bili Masili iz vzhodne Numidije._NEWLINE_Na za\xc4\x8detku druge punske vojne so Masesili podpirali Rimsko republiko in se pod Sifaksovim poveljstvom vojskovali proti Masinisovim Masilom. Ko je Masinisa sklenil, da bo vse Numidijce zdru\xc5\xbeil v enotno konfederacijo proti Rimu, so se Masesili obrnili proti Rimu in za\xc4\x8deli oblegati Kartagino. Sifaks je bil pora\xc5\xbeen in je ostanek \xc5\xbeivljenja pre\xc5\xbeivel v rimskem ujetni\xc5\xa1tvu, njegovo ozemlje pa so priklju\xc4\x8dili Masinisovemu kraljestvu.'